Jacob Rinne siger til det svenske medie fotbolldirekt.se, at AaB har afvist et bud på ham. Ifølge mediet er det Leverkusen, der har forsøgt sig.

Jacob Rinne har været en god mand for AaB i de seneste år, og han har gjort det så godt, at der er interesse fra udlandet.

Ifølge fotbolldirekt.se er tyske Leverkusen så interesseret, at klubben har afgivet et bud på AaB-keeperen, og Rinne bekræfter, at den nordjyske Superliga-klub har afvist et bud.

- Der er kommet et bud, og AaB har takket nej. Jeg kan ikke gøre så meget, siger Rinne til fotbolldirekt.se.

AaB-keeperen har dog intentioner om at komme til en større destination på et tidspunkt.

- Jeg trives i Aalborg, men det betyder ikke, at jeg skal blive der hele livet. Jeg vil helt klart ud igen, og det er målet.

- Jeg må bare køre på, og så kommer klubberne under alle omstændigheder med et bud i den størrelsesorden, som AaB kræver, siger Jacob Rinne.

Svenskeren har holdt øje med, at keepere fra Superligaen tidligere er kommet til store klubber, og det vil han prøve at efterligne.

Han har først kontraktudløb i sommeren 2022.

bold.dk forsøger at indhente en kommentar fra AaB-sportsdirektør Allan Gaarde.



Tegn et sæsonkortabonnement og se alle AaB?s hjemmekampe her